**Phillip Cocu** (s. 29. lokakuuta 1970) on alankomaalainen jalkapallovalmentaja ja entinen pelaaja, joka viihtyi yleensä puolustavan keskikenttäpelaajan roolissa. Syyskuusta 2022 lähtien hän on toiminut Vitessen päävalmentajana.

Ura pelaajana
-------------

Cocu aloitti ammattilaisuransa AZ Alkmaarin riveissä vuonna 1988. Vuonna 1990 hän siirtyi Vitesseen ja teki seurassa lopullisen läpimurtonsa. Alankomaiden suurseuroihin lukeutuva PSV Eindhoven hankki Cocun Vitessestä vuonna 1995. Hän saavutti seuran riveissä yhden Alankomaiden-mestaruuden ja yhden cup-mestaruuden. Vuonna 1998 Cocu siirtyi Espanjaan FC Barcelonan riveihin. Hän edusti Barcelonaa kuuden kauden ajan ja saavutti seuran riveissä yhden Espanjan-mestaruuden. Vuonna 2004 Cocu palasi PSV:n riveihin. Hän saavutti seurassa kolme Alankomaiden-mestaruutta ja yhden cup-mestaruuden. Vuonna 2007 Cocu siirtyi Al-Jaziran riveihin ja lopetti uransa Al-Jazirassa vuonna 2008.

Alankomaiden maajoukkueessa Cocu pelasi vuosien 1996 ja 2006 välisenä aikana 101 ottelua ja teki niissä 10 maalia. Hän edusti Alankomaita EM-kisoissa vuosina 1996, 2000 ja 2004 sekä MM-kisoissa vuosina 1998 ja 2006.

Saavutukset pelaajana
---------------------

* Alankomaiden-mestaruus 1997, 2005, 2006, 2007
* Alankomaiden cupin voitto 1996, 2005
* Espanjan-mestaruus 1999

Ura valmentajana
----------------

Cocu aloitti valmennusuransa kesällä 2008, kun hänestä tuli Frank de Boerin ohella Alankomaiden maajoukkueen apulaisvalmentaja.  Tiimi luotsasi Alankomaat menestyksekkäästi MM-kisoihin 2010 ja palkittiin kahden vuoden jatkosopimuksella maaliskuussa 2010. 

Kauden 2008/09 alusta lähtien Cocu on toiminut valmennustehtävissä myös PSV Eindhovenin organisaatiossa ensin juniorivalmentajana ja Fred Ruttenin tultua seuran valmentajaksi kaudelle 2009/10 edustusjoukkueen apulaisvalmentajana. Maaliskuussa 2012 Cocu nousi loppukauden mittaisella sopimuksella PSV:n päävalmentajaksi Ruttenin saatua potkut.  Cocu luotsasi PSV:n Alankomaiden cupin mestariksi seitsemän vuoden tauon jälkeen. Finaalissa PSV kaatoi Heracles Almelon 3–0.  Kauden jälkeen Cocu sai tehdä tilaa Dick Advocaatille.  Cocu jatkaa kuitenkin seuran apulaisvalmentajana. Advocaatin jätettyä päävalmentajan tehtävät kesällä 2013, tuli Cocusta nelivuotisella sopimuksella PSV:n päävalmentaja. 

Cocun johdolla PSV palasi kaudella 2014/15 Eredivisien mestariksi seitsemän vuoden tauon jälkeen.  Kaudella 2015/16 Cocu luotsasi PSV:n Mestarien liigan alkulohkosta jatkoon pudottaen Manchester Unitedin pudotuspeleistä. PSV taisteli puolivälieräpaikasta Atlético Madridia vastaan ja putosi jatkosta vasta toisen osaottelun dramaattisen rangaistuspotkukilpailun jälkeen. Eredivisiessä Cocu johdatti PSV:n toiseen perättäiseen mestaruuteen, joka ratkesi vasta liigan päätöskierroksella PSV:n voitettua FC Zwollen ja Ajaxin jäätyä tasapeliin De Graafschapia vastaan.

Kaudella 2016/17 PSV kävi mestaruustaistelua AFC Ajaxin ja Feyenoordin kanssa. PSV hävisi kauden aikana vain kaksi liigaottelua, mutta 10 tasapeliä oli liikaa ja PSV jäi lopulta kolmanneksi häviten mestari-Feyenoordille kuusi pistettä. Kaudella 2017/18 Cocu palautti PSV:n mestaruuskantaan. Valmennusuran kolmas liigamestaruus varmistui kolme kierrosta ennen sarjan päätöstä, kun PSV murskasi Ajaxin kotikentällään 3-0 ja karkasi tavoittamattomaan johtoon.

Heinäkuussa 2018 Cocu siirtyi Turkin Superliigan Fenerbahçen päävalmentajaksi kolmivuotisella sopimuksella. Cocun pesti päättyi kuitenkin jo lokakuun lopussa 2018 potkuihin, kun Fenerbahçe oli aloittanut kautensa heikosti ja oli vajonnut Turkin liigassa putoamisviivan tuntumaan.

Heinäkuussa 2019 Cocu teki nelivuotisen sopimuksen Englannin Mestaruussarjassa pelanneen Derby Countyn päävalmentajana. Cocun johdolla Derby sijoittui kaudella 2019/20 kymmenenneksi. Hän kehitti seuran pelitapaa alankomaalaisen totaalisen jalkapallon suuntaan, mutta "Cocu-pallo" ei tuonut aivan toivottuja tuloksia. Cocun toinen kausi seurassa alkoi tuloksellisesti heikosti. Avainpelaajiaan mennettänyt seura voitti vain yhden kauden 11 ensimmäisestä ottelusta. Seura erotti alankomaalaisvalmentajan marraskuun puolivälissä 2020.

Cocu palasi valmennustehtäviin syyskuussa 2022, lähes kahden vuoden tauon jälkeen, kun hänestä tuli Eredivisie-seura Vitessen päävalmentaja.

Saavutukset valmentajana
------------------------

* Alankomaiden mestaruus (3): 2015, 2016, 2018
* Alankomaiden cupin voitto: 2012
* Alankomaiden vuoden jalkapallovalmentaja *(Rinus Michels-palkinto)*: 2015. 2018

Lähteet
-------

1. ↑  Cocu set to retire for a new Dutch role
2. ↑  Bert van Marwijk bleibt bis 2012
3. ↑  PSV: Rutten geht, Cocu und Faber kommen
4. ↑  Eindhoven holt sich den Cup
5. ↑  PSV Eindhoven appoint Dick Advocaat (Arkistoitu – Internet Archive)
6. ↑  PSV Eindhoven hires Phillip Cocu
7. ↑  Eindhoven feiert seinen 22. Meistertitel
8. ↑  Narsingh penalty miss costs brave Eredivisie champions
9. ↑  Herzschlagfinale: PSV fängt Ajax ab!
10. ↑  Kuyt hat-trick helps Feyenoord win first Eredivisie title in 18 years
11. ↑  PSV punish nine-man Ajax to reclaim Eredivisie title
12. ↑  Fenerbahce sign PSV coach Cocu for three years
13. ↑  Fenerbahce sack coach Cocu after poor start to season
14. ↑  Phillip Cocu: Derby County appoint ex-Barcelona man as Frank Lampard successor
15. ↑  Phillip Cocu, Total Football and Derby County
16. ↑  Phillip Cocu: Derby part company with manager with club bottom of Championship
17. ↑  Vitesse appoints former international player Phillip Cocu as new head coach

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Phillip Cocu**.
* Viralliset kotisivut (Arkistoitu – Internet Archive) (englanniksi)
* Profiili FootballDatabase-tietokannassa (englanniksi)

  


|  |  |  |
| --- | --- | --- |
| Edeltäjä:**Frank de BoerPeter Bosz** | **Alankomaiden vuoden jalkapallovalmentaja**20152018 | Seuraaja:**Erik ten HagErik ten Hag** |

|  |  |  |
| --- | --- | --- |
| Edeltäjä:**Fred RuttenDick Advocaat** | **PSV Eindhovenin päävalmentaja**3–6/20122013–2018 | Seuraaja:**Dick AdvocaatMark van Bommel** |

|  |  |  |
| --- | --- | --- |
| Edeltäjä:**Aykut Kocaman** | **Fenerbahçen päävalmentaja**7–10/2018 | Seuraaja:**Erwin Koeman** |

|  |  |  |
| --- | --- | --- |
| Edeltäjä:**Frank Lampard** | **Derby Countyn päävalmentaja**2019–11/2020 | Seuraaja:**Wayne Rooney** |

|  |  |  |
| --- | --- | --- |
| Edeltäjä:**Thomas Letsch** | **Vitessen päävalmentaja**9/2022– | Seuraaja:**–** |

Alankomaiden joukkue – Jalkapallon MM-kilpailut 1998
1 van der Sar |
2 Reiziger |
3 Stam |
4 F. de Boer |
5 Numan |
6 Jonk |
7 R. de Boer |
8 Bergkamp  |
9 Kluivert |
10 Seedorf  |
11 Cocu |
12 Zenden |
13 Ooijer |
14 Overmars |
15 Bogarde |
16 Davids  |
17 van Hooijdonk |
18 de Goeij |
19 van Bronckhorst  |
20 Winter  |
21 Hasselbaink |
22 Hesp |
Valmentaja Hiddink

Alankomaiden joukkue – Jalkapallon MM-kilpailut 2006
1 van der Sar |
2 Jaliens |
3 Boulahrouz |
4 Mathijsen |
5 van Bronckhorst |
6 Landzaat |
7 Kuyt |
8 Cocu |
9 van Nistelrooy |
10 van der Vaart |
11 Robben |
12 Kromkamp |
13 Ooijer |
14 Heitinga |
15 de Cler |
16 Maduro |
17 van Persie |
18 van Bommel |
19 Vennegoor of Hesselink |
20 Sneijder |
21 Babel |
22 Timmer |
23 Stekelenburg |
Valmentaja van Basten